cyanic-selkie/wikianc huggingface dataset:
Stephanus Petrus Malherbe
Op Steynsburg
In sy laaste werkkring, die NG gemeente Steynsburg, het ds. Malherbe 18 jaar lank met toewyding gearbei. Hier het hy hom onder meer beywer vir nouer samewerking tussen die mededingende skole, waarvan die gevolg die stigting van die Hoërskool Paul Kruger was (sien Normaalskool, Steynsburg).
Ná die dood van sy eggenote in 1921, het suikersiekte ds. Malherbe se gesondheid sodanig belemmer dat hy in 1925 verplig is om sy emeritaat te aanvaar. Gedurende die laaste twee jaar van sy lewe het hy meestal ingewoon by sy dogter mev. Van Breda op Darling. Al was hy teen die einde van sy lewe feitlik blind weens bogenoemde kwaal, het hy nog een en ander maal preekbeurte op Darling waargeneem. Sy allerlaaste preek was oor 2 Korintiërs 6:1: "Ons vermaan julle dat jul die genade van God nie tevergeefs mag ontvang nie."
Asiatiese strandkiewiet
Die Asiatiese strandkiewiet (Charadrius asiaticus) is 'n voël en somerbesoeker aan Suider-Afrika, veral aan die noorde. Hulle verkies yl grasgebiede en wateroewers en kom gewoonlik in swerms voor. Die voël word 18 – 22 cm groot en weeg 60 - 78 gram met 'n vlerkspan van 58 cm. In Engels staan die voël bekend as Caspian plover.
UTC+09:00
UTC+09:00 is die tydsone vir:
Heaven Sent Gaming
Heaven Sent Gaming is 'n Amerikaanse mediamaatskappy wat in 2006 gestig is deur die hoërskoolleerlinge Mario Lucero en Isabel Ruiz. Hulle publiseer verskeie multimedia publikasies, en is veral bekend vir hul strokiesboeke.
Geskiedenis
Heaven Sent Gaming begin op universiteit as deel van 'n videospeletjie-ontwikkelingspan. Die groter span is genaamd "Our Own Little Coup". Dié groep bestaan uit 'n paar rekenaarwetenskap-adjudante: Mario Lucero, Isabel Ruiz, Drew Cass, Devin Thurlow (nou DH Torkavian) en Jason Waggoner. Die Christelike gedeelte van Heaven Sent Gaming word deur Mario en Isabel bestuur. Die skool waarin hulle was is Collins College in Arizona.
Anomoianthella
Anomoianthella is 'n genus van sponsdiere uit die klas van die Demospongiae (gewone sponse).
Dinopercidae
Die Spelonkbaars (Dinopercidae) is 'n vis-familie wat hoort tot die orde Perciformes. Daar is twee genera met twee spesies wat hoort tot dié familie en een van die spesies kom aan die Suid-Afrikaanse kus voor.
Kenmerke
Die familie se lywe is reghoekig en ietwat plat en bedek met klein skubbe. Die maksimum grootte is 75 cm. Hulle verkies vlak water om in te leef.
Genus
Die volgende genus en spesie kom aan die Suid-Afrikaanse kus voor:
HMS Illustrious
Die HMS Illustrious was 'n vliegdekskip van die Britse Vloot tydens die Tweede Wêreldoorlog. Die Luftwaffe se Fliegerkorps X het hom gedurende Januarie 1941 met drie 1 000 pond bomme getref, maar hy het die aanval oorleef weens die pantser op die dek en sy goeie ontwerp.
Tegniese besonderhede
Die skip het 23 000 ton water verplaas en was toegerus met sestien 4,5 duim-kanonne en vyftig vegvliegtuie. Hy was aangedryf deur drie turbines wat 111 000 perdekrag gelewer het met 'n topspoed van 30 knope.
Dominique de Villepin
Dominique de Villepin (volledige naam: Dominique Marie François René Galouzeau de Villepin), gebore op 14 November 1953 in Rabat (Marokko), is 'n Franse diplomaat, digter en politikus (alhoewel hy hom nog nooit as 'n kandidaat vir verkiesing beskikbaar gestel het nie).
Dominique de Villepin is van 1977 tot 2002 'n lid van die Gaullistiese party Rassemblement pour la République (RPR), daarna van die Union pour un Mouvement Populaire (UMP). Op 7 Mei 2002 word hy Minister van Buitelandse en op 31 Maart 2004 Minister van Binnelandse Sake.
As Franse Minister van Buitelandse Sake is mnr. de Villepin sterk gekant teen die Brits-Amerikaanse oorlog in Irak.
Op 31 Mei 2005 benoem die President van die Franse Republiek, Jacques Chirac, Dominique de Villepin as Eerste Minister en opvolger van Jean-Pierre Raffarin.
Weens sy omstrede hervormings van die arbeidswetgewing ten opsigte van jong mense onder 26 jaar verswak Dominique de Villepin se posisie as Eerste Minister in Maart 2006 duidelik. Ná grootskaalse betogings van skoliere en studente en stakings dwarsoor die land kondig die Franse regering 'n wysiging van die omstrede wet aan.
Bibliografie
In die VSA het 'n seleksie van Dominique de Villepin se toesprake as Minister van Buitelandse Sake in die tydperk van Mei 2002 tot Maart 2004 verskyn (Towards a New World, uitgewery Melville House)
1918
Die jaar 1918 was 'n gewone jaar wat volgens die Gregoriaanse kalender op 'n Dinsdag begin het. Dit was die 18de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Vlag van Samoa
Simboliek
Die rooi kleur in die vlag stel waagmoed voor, die blou stel vryheid voor en die wit stel reinheid voor.
Die vyf sterre stel die Alpha-, Beta-, Delta-, Gamma- en Epsilonsterre van die Suiderkruis voor. Die Suiderkruis op die vlag stel die land se geografiese posisie in die wêreld voor en dui ook op die land se bande met Nieu-Seeland wat ook die Suiderkruis op sy vlag het.
John Bunny
John Bunny (21 September 1863 – 26 April 1915) was 'n Amerikaanse akteur.
Vlag van Samoa
Geskiedenis
Met die besetting van Samoa deur Nieu-Seelandse magte op 29 Augustus 1914 is ’n blou Britse vaandel gebruik vir die vlag van Samoa. Op die wapperkant was ’n wit skyf waarin drie palmbome te sien was. Die blou vaandel is op land gebruik terwyl ’n soortgelyke rooi vaandel op see gebruik is.
Dina Mann
Dina Mann (gebore 1950) is 'n Australiese aktrise. Sy is bekend vir haar rolle in die rolprente Petersen (1974), Head On (1998), en Lake Mungo (2008), en in die televisiereeks Homicide (1964).
Vlag van Samoa
Geskiedenis
Op 26 Mei 1948 het Samoa ’n eie vlagontwerp gekry soortgelyk aan die huidige. Op hierdie ontwerp was daar egter slegs vier sterre in die Suiderkruismotief. Die huidige ontwerp is op 24 Februarie 1949 in gebruik geneem maar is eers op 1 Januarie 1962 amptelik erken.
Antonino Rocca
Antonino Rocca (13 April 1927 – 15 Maart 1977) was 'n Amerikaanse akteur. Hy was bekend vir sy rolle in die rolprent Alice Sweet Alice (1976) en in die televisiereekse Person to Person (1953) en World Wrestling Federation (1973).
Nat King Cole
Nat King Cole (1917–1965) was ’n Amerikaanse sanger, bekend vir sy streelsagte stem en opnames van liefdesliedjies soos When I Fall in Love, Unforgettable en Mona Lisa. Cole word algemeen as een van die beste manlike vokale jazz- en ballade-vertolkers van die 1950's en 1960's beskou.
Lys van sielkundige vakbegrippe
Die artikel bevat 'n lys van sielkundige vakbegrippe. Sielkundige vakbegrippe omvat die terminologie wat deur sielkundige praktisyns in die uitoefening van hulle beroep gebruik word.
Skoonspruit
Skoonspruit kan verwys na:
Kameeldrift
Kameeldrift is 'n voorstad en kleinhoewes van Pretoria. Dit is 20 km noordoos van Pretoria se middestad geleë. Die klein gemeenskap se aktiwiteite wentel om die plaaslike skooltjie, genaamd Kameeldrift Laerskool.
UTC+10:00
UTC+10 is die tydsone vir:
Grootstrandkiewiet
Die Grootstrandkiewiet (Charadrius leschenaultii) is 'n voël en skaars somerbesoeker aan Suider-Afrika se kuswatermassas. Hulle kom meer in die ooste voor veral in Mosambiek. Die voël word 22 – 25 cm groot en weeg 75 - 130 gram met 'n vlerkspan van 55 cm. Die streeksbevolking is sowat 2000 voëls. In Engels staan die voël bekend as die Greater sand plover.
Anomoianthella lamella
Anomoianthella lamella is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Anomoianthella en tot die familie Ianthellidae. Die wetenskaplike naam van die spesie is die eerste keer geldig gepubliseer in 1999 deur Pulitzer-Finali & Pronzato.
Plaaslike Besorgde Inwoners
Die Plaaslike Besorgde Inwoners is 'n klein politieke party wat veral aktief is in George, Suid-Afrika. Die party fokus op korrupsie en het aan die 2016 munisipale verkiesings deelgeneem, en het 3,3% van die proporsionele verteenwoordiging in die George-gebied verkry en sodoende 3 setels in die George Plaaslike Munisipaliteit bekom.
Partyleier Virgil Gericke het in Januarie 2018 gevra dat die George Plaaslike Munisipaliteit onder administrasie geplaas word nadat daar binne die regerende Demokratiese Alliansie binnegevegte was en die party versuim het om vervangende raadslede te kies na aanleiding van die ontslag van die raad se speaker, hoofsweep en vier raadslede deur die Wes-Kaapse Plaaslike Regeringsminister, Anton Bredell.
Die party het die 2019 Suid-Afrikaanse algemene verkiesing slegs op provinsiale vlak in die Wes-Kaap betwis.
Tristan Wilds
Tristan Wilds is 'n Amerikaanse akteur en vervaardiger. Hy is bekend vir sy rolle in die rolprente Half Nelson (2006), The Secret Life of Bees (2008), en Red Tails (2012), en in die televisiereeks 90210 (2008).
Taaibosspruit (Vetrivier)
Die Taaibosspruit is 'n rivier wat in die Vrystaat in Suid-Afrika vloei. Die Taaibosspruit is 'n sytak van die Vetrivier en lê in die opvanggebied van die Vaal- en Oranjeriviere.
Jarno Trulli
Jarno Trulli (gebore in Pescara, Italië op 13 Julie 1974) is 'n voormalige Formule Eenrenjaer van Italië.
Bobby Buntrock
Bobby Buntrock (4 Augustus 1952 – 7 April 1974) was 'n Amerikaanse akteur. Hy was bekend vir sy rolle in die televisiereekse Westinghouse Desilu Playhouse (1958), Hazel (1961), Bus Stop (1961), en Burke's Law (1963).
Lynnwood Manor
Lynnwood Manor is 'n voorstad van Pretoria in Gauteng, Suid-Afrika. Dit is 'n goed-ontwikkelde gebied, en is ongeveer 12 km oos van die sentrum van die stad geleë.
Saam met Brooklyn en Menlopark, is hierdie voorstede waarskynlik vernoem na hul Amerikaanse eweknieë. Vandag staan hierdie voorstede bekend as die "ou ooste" en spog met 'n paar van die stad se duurste wooneiendomme.
Keltiese kruis
regs|duimnael|150px|'n Keltiese kruis
Die Keltiese kruis kombineer die Christelike kruis met 'n sirkel wat die kruispunt omring. Dit is die simbool van die Keltiese Christendom, alhoewel dit moontlik 'n voor-Christelike oorsprong het.
Oorsprong
In die Keltiese gebiede van Brittanje, Ierland en Bretagne is sedert die 7de eeu baie vrystaande loodregte kruise opgerig. Sommige van hierdie Keltiese kruise bevat opskrifte met runeskriftekens. Van die vrystaande kruise het in Cornwall en Wallis, op die eiland Iona, op die Hebrides en in Ierland bewaar gebly. Ander steenkruise is in Cumbria en in die Skotse Grensgebiede (Scottish Borders) te vinde, alhoewel sommige van hulle deel uitmaak van die Angel-Saksiese tradisie van kruisoprigting. Die bekendste vrystaande kruise is die Kruis van Wells (graafskap Meath, Republiek van Ierland) en die kruise van Monasterboice (graafskap Louth). Keltiese kruise word ook dikwels op Engelse begraafplase gevind, alhoewel die oorledenes dikwels nie van Keltiese afkoms is nie.
Daar is talle voorbeelde van kruise met 'n sirkel, selfs uit die voor-Christelike tydperk. Die kruise, wat dikwels "sonkruise" genoem word, is in die heidense Noordwes-Europa (waar dit tot die simbool van die Nordiese god Odin ontwikkel het), in die Pireneë en op die Iberiese Skiereiland opgerig. Daar is egter geen bewys dat daar 'n verbintenis met die Christelike kruis is of dat die twee soorte kruise 'n gemeenskaplike oorsprong het nie.
Christelike simboliek
In die Christelike simboliek versinnebeeld die omringde kruis die signaculum Domini of vyf wondes van Jesus Christus aan die kruis. In 'n uitgebreide betekenis is die kruis ook 'n simbool van die hart, wat die lewe nie net ontvang nie, maar die lewe ook skenk in 'n oneindige kringloop.
Politieke simbool
duimnael|'n Keltiese kruis op die [[Parys|Paryse begraafplaas Père Lachaise]] Die kulturele assosiasies van die Keltiese en die sonkruis, asook sy betekenis as 'n simbool vir die Christendom, die Westerse beskawing en Oud-Ariese tradisies, het daartoe gelei dat 'n aantal verregse politieke groeperings 'n gestileerde weergawe van die Keltiese kruis vanaf die sestigerjare van die 20ste eeu as hulle embleem gebruik het, waaronder Occident en die Groupe Union Défense (GUD) in Frankryk. Die kruis word ook deur die Blanke Nasionalistiese Beweging as 'n simbool vir die blanke bewoners van Europa gebruik.
Die verbintenis met die beweging van nuwe druïdes het geen historiese agtergrond nie. Sy oorsprong lê in die 18de eeu.
Die mees belangrike politieke verbintenis van die Keltiese kruis bestaan egter met die onafhanklikheids- en ander bewegings van Keltiese minderhede in Europa.
Skoonspruit (Vaal, Noordwes)
Die Skoonspruit is 'n rivier wat in die Noordwesprovinsie van Suid-Afrika vloei. Dit is 'n takrivier van die Vaalrivier en dus 'n voorloper van die Oranjerivier.
Camryn Manheim
Camryn Manheim (gebore 8 Maart 1961) is 'n Amerikaanse aktrise en vervaardiger. Sy is bekend vir haar rolle in die rolprente Happiness (1998), Scary Movie 3 (2003), en An Unfinished Life (2005), en in die televisiereeks The Practice (1997).
1917
Die jaar 1917 was 'n gewone jaar wat volgens die Gregoriaanse kalender op 'n Maandag begin het. Dit was die 17de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Erosie
Erosie is 'n geologiese proses waar materiaal (afsettings, gesteentes en grond) van 'n landskap verwyder of verskuif word. Op Aarde vind erosie veral deur die werking van wind, lopende water, ys en gravitasie plaas. Minder algemene oorsake is vulkanisme en die impak van meteoriete. Natuurlike faktore wat erosie kan veroorsaak is neerslag intensiteit, die vorm en helling van die terrein, asook die grondtipe. Sanderige grond is byvoorbeeld meer geneig tot winderosie; slik grond meer tot watererosie. Sekere menslike aktiwiteite, soos die afkap van woude, ploeg van lande, en en oorbeweiding, kan ook erosie veroorsaak.
Erosie moet nie met verwering verwar word nie. Die verskil tussen erosie en verwering is dat erosie die materiaal verskuif. Verwering kan die materiaal in stukkies breek (meganiese verwering) of chemies verander (chemiese verwering), maar dit sal op dieselfde plek bly. Dit is wel so dat verweerde materiaal dikwels makliker erodeer (weggevoer word).
Gevolge van erosie
Grond erosie is die verlies van vrugbare grond. By die negatiewe effekte van erosie word tussen «on-site» (effekte op die betrokke gebied self) en «off-site» (effekte op naburige gebiede) effekte onderskei.
Voorbeelde van «on-site» effekte:
Voorbeelde van «off-site» effekte:
Winderosie kan ook 'n negatiewe impak op menslike gesondheid hê, byvoorbeeld wanneer sterk stofstorms voorkom.
Pat McDonald (aktrise)
Pat McDonald (1 Augustus 1921 – 10 Maart 1990) was 'n Australiese aktrise. Sy was bekend vir haar rolle in die rolprente Seven Little Australians (1939) en Number 96 (1974), en in die televisiereekse Number 96 (1972) en Sons and Daughters (1982).
Onrusrivier
Onrusrivier is 'n klein nedersetting in die Overberg-distriksmunisipaliteit in die Wes-Kaap. Dit lê aan die mond van die gelyknamige rivier wat suidweswaarts verby verskeie wingerdplase in die Hemel-en-Aarde-vallei loop.
Adrian Sutil
Adrian Sutil (gebore 11 Januarie 1983 in Starnberg) is 'n gewese Formule Eenrenjaer van Duitsland.
Bloukransrivier (Tsitsikamma)
''Hierdie artikel handel oor die rivier op die Tuinroete. Vir die sytak van die Kowierivier naby Grahamstad, sien gerus Bloukransrivier (Grahamstad).''
Die Bloukransrivier is 'n rivier in die Tsitsikammastreek in Suid-Afrika. Die rivier is die grens tussen die Oos-Kaap en die Wes-Kaap waar dit onderdeur die N2 nasionale pad gaan. Die rivier ontspring in die Tsitsikammaberge en vloei suidwaarts deur 'n baie diep ravyn en mond in die Indiese Oseaan uit. Die Bloukranspas is met groot moeite in 1883 deur die ravyn gebou en is later deur die Bloukransrivierbrug (1983) vervang.
African Change Academy
Die African Change Academy (ACA) is 'n klein politieke party in Suid-Afrika. Die party is gestig deur Wandile Tsipa 'n stigterslid van die United Democratic Movement, wat uit die UDM geskors is nadat hy daarvan beskuldig is dat hy die hulpbronne van dié party gebruik het om sy nuwe party te begin.
Die ACA pleit vir die terugkeer van die doodstraf, met Tsipa wat verklaar dat "die enigste mense teen die doodstraf is diegene wat kriminele aktiwiteite doen."
In November 2017 het die party gevra vir die ontslag van die destydse minister van staatsveiligheid, Bongani Bongo, wat beskuldig was van omkopery. Die party betwis slegs die 2019 Suid-Afrikaanse algemene verkiesing op provinsiale vlak in die Oos-Kaap.
Anomoianthella popeae
Anomoianthella popeae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Anomoianthella en tot die familie Ianthellidae. Die wetenskaplike naam van die spesie is die eerste keer geldig gepubliseer in 1980 deur Bergquist.
Van Stadensrivier
Die Van Stadensrivier (Engels: Van Stadens River) is 'n rivier in die Oos-Kaap, Suid-Afrika. Die rivier is tussen Port Elizabeth en Humansdorp. Die rivier is nie besonder lank nie maar het 'n diep ravyn uitgekerf op sy pad na die Indiese Oseaan waar dit uitmond. Vroeër jare moes reisigers deur die Van Stadensrivierpas gegaan het om die rivier oor te steek. Later is die Van Stadensrivierbrug gebou om die pas uit te skakel. Net noord van die Van Stadensrivierbrug is die Van Stadenskloofbrug vir die smalspoorlyn. Daar is 'n oord by die monding van die rivier.
Skoonspruit (Vaal, Vrystaat)
Die Skoonspruit is 'n rivier wat in die Vrystaat, Suid-Afrika vloei. Dit is 'n suidelike takrivier van die Vaalrivier en dus 'n voorloper van die Oranjerivier.
UTC+11:00
UTC+11 is die tydsone vir:
Eksterne skakels
Huso horario
Gestreepte draadvin
Die Gestreepte draadvin (Polydactylus plebeius) is 'n vis wat voorkom in die Indiese-Pasifiese area en aan die ooskus van Afrika van Kenia tot by Knysna. In Engels staan die vis bekend as die Striped threadfin.
Voorkoms
Die vis se kop en lyf is silwer aan die bokant en ligter aan die onderkant met 7 - 8 horisontale swart strepe oor die lyf. Die vis het twee dorsale vinne en daar is vyf strale aan die onderkant van die kop. Die vis word 55 cm groot.
Victor Buono
Victor Buono (3 Februarie 1938 – 1 Januarie 1982) was 'n Amerikaanse akteur. Hy was bekend vir sy rolle in die rolprente What Ever Happened to Baby Jane? (1962), Hush...Hush, Sweet Charlotte (1964), en Beneath the Planet of the Apes (1970), en in die televisiereeks The Wild Wild West (1965).
Lys van rekeningkundige vakbegrippe
Die artikel bevat 'n lys van rekeningkundige vakbegrippe. Rekeningkundige vakbegrippe omvat die terminologie wat deur rekeningkundige praktisyns in die uitoefening van hulle beroep gebruik word.
UTC+12:00
UTC+12 is die tydsone vir:
Juma Masjid-moskee
Die Juma Masjid-moskee (Arabies: جمعة مسجد, Juma Masjid, letterlik: "Moskee van Samekoms") is 'n moskee in Durban, KwaZulu-Natal, Suid-Afrika.
Oorsprong
In Augustus 1881 het Aboobaker Amod Jhaveri en Hajee Mahomed Hajee Dada 'n plek in Greystraat (nou bekend as Doctor Yusuf Dadoo) van K. Moonsamy vir 115 pond gekoop met die doel om 'n moskee daar te bou. Dit is die eerste moskee wat in Durban gebou is en dit verteenwoordig die Moslembevolking van die stad.
Silingi
Die Silingi was 'n Oos-Germaanse volk. Hulle het in 'n gebied wat vir eeue as Magna Germania, en later as Silesië beskryf is, gewoon. Die Silingi het naam aan die huidige Silesië gegee.
Syzygium
Syzygium is 'n genus van bome wat hoort tot die familie Myrtaceae. Die genus staan bekend as die Waterbessiebome. Hulle is middelgroot tot groot bome.
Stormsrivier
Die Stormsrivier (Engels: Storms River) is 'n rivier in die Tsitsikamma (streek) van die Oos-Kaap, Suid-Afrika. Die rivier ontspring in die Tsitsikammaberge en mond uit in die Indiese Oseaan. Die rivier is nie baie lank nie maar het 'n diep ravyn uitgekerf. Reisigers kon altyd slegs die rivier oorsteek via die Stormsrivierpas. Die pas is egter uitgeskakel toe die Groot Stormsrivierbrug voltooi is in 1958. Daar is 'n oord by die rivier se mond en die natuur is ongelooflik mooi. Die Otterwandelpad begin hier by die riviermond.
Timo Glock
Timo Glock (gebore in Lindenfels, Wes-Duitsland op 18 Maart 1982) is 'n voormalige Formule Eenrenjaer van Duitsland. Hy is tans deel van die BMW-fabriekspan in die Deutsche Tourenwagen Masters (toermotorrenne).
Anomoianthella rubra
Anomoianthella rubra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Anomoianthella en tot die familie Ianthellidae. Die wetenskaplike naam van die spesie is die eerste keer geldig gepubliseer in 1995 deur Bergquist.
Eersterust
Eersterust is 'n voorstad van Pretoria in Gauteng, Suid-Afrika. Dit is 'n ontwikkelde gebied en lê aan die westekant van Mamelodi.
Rio Grande do Sul
Rio Grande do Sul ([ʁiu 'gɾɐ̃.de do suɫ]) is 'n deelstaat van Brasilië. Die hoofstad en grootste stad is Porto Alegre. Rio Grande do Sul het 'n bevolking van 10 963 216 in 2001 gehad. Meer as 81% van die mense is wit, 12% bruin en 5% swart. Tagtig persent van die bevolking is verstedelik.
Sunita Mani
Sunita Mani (* 1986) is 'n Amerikaanse aktrise en skryfster. Sy is bekend vir haar rolle in die rolprent Little Sister (2016) en in die televisiereekse Mr. Robot (2015), The Good Place (2016), en GLOW (2017).
Superminimotor
'n Superminimotor is 'n klas motorvoertuig wat groter is as 'n minimotor, maar kleiner as 'n kompakte motor, rofweg gelyk aan die B-segment in Europa. Die term subkompakte motor word vir soortgelyke motors in Noord-Amerika gebruik.
Supermini's is gewoonlik in luikrugbakstyl beskikbaar.
Regering van Moskou
Die regering van Moskou (Russies: Правительство Москвы, Prawitelstwo Moskwi) is die hoogste uitvoerende gesag in Moskou, Rusland. Dit word gelei deur die hoogste amptenaar van die stad, die burgemeester.
Die lede van die regering is die burgemeester, onderburgemeesters en ministers. Die regering reik bevele uit wat deur die burgemeester onderteken is. Dit het regspersoonlikheid, en die struktuur en funksies daarvan word deur die wet bepaal.
Volgens die Grondwet van die Russiese Federasie is Moskou as ’n federale stad 'n federale deelgebied van die federasie.
Sonny Bupp
Sonny Bupp (10 Januarie 1928 – 1 November 2007) was 'n Amerikaanse akteur. Hy was bekend vir sy rolle in die rolprente Renegade Trail (1939), No Place to Go (1939), Three Faces West (1940), en Citizen Kane (1941).
Ipswich
Ipswich is 'n stad in die Engelse graafskap Suffolk. Met sowat 128 000 inwoners is die stad ook die grootste nedersetting in Suffolk.
Betty McDowall
Betty McDowall (14 Augustus 1924 – 31 Desember 1993) was 'n Australiese aktrise. Sy was bekend vir haar rolle in die rolprente Dead Lucky (1960) en The Omen (1976), en in die televisiereekse The Count of Monte Cristo (1956) en Little Lord Fauntleroy (1976).
Boswaterbessie
Die Boswaterbessie (Syzygium gerrardii) is 'n boom en kan groot word in woude en het dikwels stutwortels. Die takkies is byna viervlerkig en jong blare is rooierig terwyl ouer blare ellipties is.
Skoonspruit (Elands, MP)
Die Skoonspruit is 'n rivier wat in die Mpumalangaprovinsie van Suid-Afrika vloei. Dit is 'n takrivier van die Elandsrivier wat op sy beurt in die Krokodil invloei.
Vaalgras
Vaalgras is 'n dorpie in suid-ooste van Namibië naby Keetmanshoop.
Die Nama-leier, Hendrik Witbooi is op 29 Oktober 1905 hier oorlede tydens gevegte met die Duitsers.
Sunnyside, Pretoria
Sunnyside is 'n ou voorstad van Pretoria in Gauteng, Suid-Afrika. Dit is 'n goed ontwikkelde gebied en lê direk oos van die sentrum van die stad. Die gebied word oorheers deur massas buitelandse burgers op soek na werk en 'n beter lewensbestaan as in hulle vaderland.
Polynemidae
Die Draadvinne (Polynemidae) is 'n vis-familie wat hoort tot die orde Perciformes. Daar is agt genera met een en veertig spesies wat hoort tot dié familie en vier van die spesies kom aan die Suid-Afrikaanse kus voor.
Kenmerke
Die familie se lywe is lank en platterig met twee dorsale vinne. Die pektorale vinne is laer as normaalweg en is in twee verdeel: die boonste gedeelte is normaal en die onderste gedeelte het lang strale wat amper soos drade lyk. Die sterte is diep gevurk. Die grootte wissel van 30 cm tot 1.8 m. Die familie verkies vlakker kuswater om in te leef en eet hoofsaaklik skaaldiere.
Grondboontjie
Alhoewel dit in die kookkuns as 'n neut gesien word, is die vrug van die grondboontjie botaniesgesproke 'n houtagtige peul en tegniesgesproke nie 'n neut nie, soos met die Engelse benaming van peanut. In hierdie aspek is die Afrikaanse benaming tegniesgesproke korrek, deurdat daarna verwys word as 'n boon en nie 'n neut nie.
Alternatiewe Engelse benaminge is groundnuts, earthnuts, goobers, goober peas, pinders, manila nuts en monkey nuts (die laasgenoemdes verwys gewoonlik na die hele peul en nie net na die sade nie.) Nederlandse benaminge is apennootjes, aardnoten of pinda's.
UTC+13:00
UTC+13 is die tydsone vir: (beide lande het nie somertyd nie)
Lande en gebiede met somertyd
Tot 2010 in Rusland (in Kamtsjatka-krai en Tsjoekotka) in die somer Kamtsjatkasomertyd (PETST); (mit 2010 - Magadantyd - UTC+12).
Eksterne skakels
Huso horario
Grondboontjiebotter
Grondboontjiebotter is 'n voedselproduk wat gewoonlik bestaan uit geroosterde of gemaalde grondboontjies, gewoonlik gesout en ietwat versoet. Dit word algemeen verkoop in kruidenierswinkels, maar kan ook tuis gemaak word. Talle verskillende soorte is beskikbaar; waarvan "glad" en "korrelrig" die gewildste is, maar heuning-geroosterde, heelneut-variasies en dié gemeng met sjokolade kan ook gevind word. Romerige grondboontjiebotter word verkry deur die hele mengsel baie fyn te maal. Die korrelrige soorte word verkry deur heel stukke grondboontjies terug te voeg by die mengsel nadat dit gemaal is.
Grondboontjiebotter word gebruik op toebroodjies (veral die bekende grondboontjiebotter- en stroop- of konfyttoebroodjie), lekkergoed ("Blackcat" se grondboontjiestafies, kan as 'n voorbeeld genoem word), beskuitjies of koekies en ook in ander gebak. Dit is 'n goeie bron van proteïene, en is baie gewild onder kinders. Elvis Presley het 'n bekende weergawe van die grondboontjiebotter- en konfyttoebroodjie gemaak met piesang (óf fyngemaal óf heel) wat gebak of diep gebraai is, en heel waarskynlik spek bevat het.
Grondboontjiebotter is veral gewild in die Verenigde State, die Verenigde Koninkryk, Kanada, Australië, Nederland en Suid-Afrika, terwyl bitter min kennis daarvan in ander dele van Europa bestaan. Dit is ook baie gewild, nou wel as 'n ontbyt, in dele van die Midde-Ooste waar Amerikaners 'n sterk teenwoordigheid aan die begin van die 20ste eeu handhaaf het. Dit word dikwels beskryf as 'n voedselsoort waarmee 'n mens moet grootword om dit te kan waardeer. Die meeste mense wat dit nie gewoond is nie, vind die smaak daarvan baie vreemd. In hierdie geval kan daar parallelle getrek word met "Marmite", gewild in Brittanje en Suid-Afrika, "Cenovis", gewild in Switserland, en "Vegemite", gewild in Australië.
Vir mense met 'n allergie vir grondboontjies, kan grondboontjiebotter noodlottige anafilaktiese skok veroorsaak.
Die grondboontjieplant is vatbaar vir die grondswam wat aflatoksien produseer, en kontaminasie van grondboontjiebotter is moontlik.
Meerhoffkasteel
Meerhoffkasteel is 'n alleenstaande koppie naby Nuwerus wat sedert die begin van die blanke vestiging aan die Kaap as 'n uitspanning gebruik is.
Hierdie opvallende spitskoppie lê 15 km wes van Nuwerus in die Hardeveld van Namakwaland. In die koppie is 'n vlak grot wat aan 'n hele aantal mense skuiling kan bied. 'n Standhoudende fontein lewer brak water wat soms net-net drinkbaar is. Die spruitjie het die veelseggende naam Varsbrak.
Vir baie jare het die roete van die reisigers van Kaapstad oor die Olifantsrivier na die streke rondom die westelike deel van die Oranjerivier hier verbygegaan. Tussen 1660 en 1664 het die VOC ses reisgeselskappe uitgestuur op soek na die goudstad Vigiti Magna en Monomotapa. VOC-chirurgyn Pieter van Meerhoff (1635–1667) het al hierdie reise meegemaak en sy naam aan die koppie verleen. Hulle is gevolg deur soekers na koper, jagters, boere, avonturiers en mense wat vee wou ruil met en sendingwerk wou doen onder die Namas. Bekende name onder hulle was Jan Danckaert (±1660), Simon van der Stel, Olof Bergh (1643–1724), Peter Kolbe (1657–1725), Johannes Tobias Rhenius (±1700-1751), Jan Philip Giebeler, Jacobus Coetzee (±1730-±1804), Hieronimus Cruse (†1687), Hendrik Hop (1716–1771), Robert Jacob Gordon (1743–1795), Francis Masson (1741–1805), Christian Albrecht (±1773-1815), John Campbell (1766–1840), en Jacob van Reenen (1755–1806). 'n Hele aantal van hierdie besoekers het hul name in die grotwand uitgekerf.
Van Meerhoff was met sy besoek in 1661 die eerste blanke in Suid-Afrika wat 'n kameelperd sien toe hy twee by Meerhoffkasteel teenkom.
In die volksmond het deur die jare heen die naam Meerhoffkasteel baie variasies opgelewer. Later het die plaas bekendgestaan as Mierhoofd Kasteel.
Op 28 Julie 1978 het die Raad vir Nasionale Gedenkwaardighede 'n kopergedenkplaat in die grot aangebring.
Barnsteenroete
Die term Barnsteenroete verwys na 'n aantal antieke handelsroetes waarlangs eeue lank barnsteen en ander goedere uit die Noord- en Oosseegebied suidwaarts na die Mediterreense lande vervoer is.
Die vrag is sowel oorland asook op belangrike waterweë soos die Wisła- en Dnjestr-riviere na bestemmings in antieke Italië, Griekeland, die Swartseegebied en Egipte vervoer. Die Egiptiese farao Toetankamen is met barnsteen as grafgifte begrawe, terwyl dit in die antieke Griekse Apollo-tempel in Delphi as offergawe gegee is. Die Duitse argeoloog Heinrich Schliemann het tydens sy uitgrawings in Mikene barnsteen naas goudskatte ontdek. Verweerde barnsteen is ook in vorstelike grafte in die Akkadiese stad Qatna gevind. Vanuit die Swartseegebied is barnsteen langs die Syroete verder ooswaarts na Asië uitgevoer.
In die tyd van die Romeinse Ryk het 'n hoofroete van die Baltiese kus in Pruise suidwaarts deur die stamgebied van die Boii in die huidige Tsjeggiese Republiek en Slowakye na Aquileia, die grootste Romeinse seehawe aan die Adriatiese Seekus (die huidige Golf van Venesië) geloop.
Taaibosspruit (Vaal, -26,75, 27,87)
Die Taaibosspruit is 'n rivier wat in die Vrystaat in Suid-Afrika vloei. Die Taaibosspruit is 'n sytak van die Vaalrivier en 'n voorloper van die Oranjerivier.
Josephine Mitchell
Josephine Mitchell (gebore 21 Mei 1965) is 'n Australiese aktrise. Sy is bekend vir haar rolle in die televisiereekse A Country Practice (1981), Neighbours (1985), Home and Away (1988), en Janet King (2014).
Volkswagen Citi Golf
Die Volkswagen Citi Golf is 'n regterhandstuur 5-deur luikrug wat van 1984 tot 2009 deur Volkswagen in Suid-Afrika vervaardig en bemark is as 'n nuwe weergawe van die eerste generasie Volkswagen Golf Mk1, wat in 1983 in Duitsland gestaak is.
Geskiedenis
Toe Volkswagen die Merk 1-Golf in 1974 vrystel, was die motor 'n oornagse sukses. Dit was maklik en ekonomies om te bestuur met uitstekende hantering vergeleke met ander klein luikrugte op daardie stadium. Dit was ook goedkoop om te onderhou. Volkswagen Suid-Afrika het montering van die Merk 1-Golf in 1978 begin. Toe die Merk 2-Golf in 1984 van stapel gestuur is, het Volkswagen Suid-Afrika bevind dat hulle nie die vraag na 'n klein, bekostigbare intreevlakmotor het nie, omdat die Merk 2-Golf groter en ietwat duurder as sy voorganger was.
Die beste lewensvatbare opsie vir Volkswagen Suid-Afrika was om voort te gaan met die vervaardiging van die Merk 1 om die gaping in die mark te vul, omdat hulle reeds die gereedskap by die Volkswagen-monteeraanleg in Uitenhage, Oos-Kaap, in plek gehad het. Bykomende gereedskap is in 1988 vanaf die VW-monteeraanleg in Westmoreland, Pennsilvanië, VSA, ingevoer toe die produksie van die Merk 1 daar gestaak is. Volkswagen Suid-Afrika het besluit om slegs die 5-deurbakwerk as platform vir die Citi Golf te gebruik, aangesien die gereedskap vir die 3-deurbakwerk vloeroppervlakte in die fabriek sou inneem wat eerder vir die produksie van die Merk 2 Golf gebruik kon word.
Die eerste konsep vir die 'nuwe' Golf Mk.1 was 'n basiese, gestroopte weergawe van die Mk.1 voor 1984, wat die 'EconoGolf' genoem sou word. Hierdie konsep is gou geskrap omdat dit duidelik geword het dat die resultaat te sterk lyk na die Mk.1's van die 1970's, 'n voorkoms wat binnekort uit die mode sou raak. Na uitgebreide marknavorsing is dit besluit dat die Mk.1 'hermerk' sou word om nuwe lewe in die Mk.1-ontwerp te blaas. Die eerste drie prototipes is helderrooi, geel en blou geverf, met wit wiele, buffers en plakkate op die deure, laasgenoemde dra die "CITI" -teken op die ondersy van die agterdeure. Daar is ook plakkers by die agterklep aangebring, wat ook die 'CITIGOLF' -handelsmerk bevat. 'n Ietwat kragtiger, Suid-Afrikaanse aangepaste weergawe van die standaard 1,3-liter-enjin is aangebring.
Phillip Rock
Phillip Rock (30 Julie 1927 – 3 April 2004) was 'n Amerikaanse akteur en skrywer. Hy was bekend vir sy rolle in die rolprente Escape from Fort Bravo (1953), Most Dangerous Man Alive (1961), en The Extraordinary Seaman (1969).
Troms
Troms (Noordsamies Romsa, Kvens Tromssa) is Noorweë se noordelikste provinsie (fylke) wat in die suide aan Nordland en Finnmark in die noorde grens. Die grootste stede is Tromsø en Harstad. Troms is die enigste provinsie wat sowel aan Finland asook Swede grens.
Anson Williams
Anson Williams (gebore 25 September 1949) is 'n Amerikaanse akteur en regisseur. Hy is bekend vir sy rolle in die televisiereekse ABC Afterschool Specials (1972), Happy Days (1974), Baywatch (1989), en Star Trek: Deep Space Nine (1993).
Antho
Antho is 'n genus van sponsdiere uit die klas van die Demospongiae (gewone sponse).
Finnmark
Finnmark (Noordsamies: Finnmárkku) is Noorweë se noordelikste en grootste provinsie (fylke), maar die kleinste wat bevolking betref. Dit grens in die weste aan die Troms-provinsie, in die suide aan die Finse deel van Lapland en in die ooste aan die Moermansk-oblast in Rusland. In die noordweste grens dit aan die Noorweegse See, deel van die Atlantiese Oseaan, en in die noorde en noordooste aan die Barentssee in die Arktiese Oseaan. Die naam Finnmark beteken letterlik Land van die Finne. Noorweërs het hulle reeds vroeg in Finnmark gevestig en vorm tans die meerderheid van die bevolking. Die amptelike tale in die Finnmark is Bokmål, Kveens ('n Finse dialek, onderling verstaanbaar met standaard Fins wat in 2005 status as wettige minderheidstaal in Noorweë toegeken is), en Samies.
Hedmark
duimnael|Wapen van Hedmark
Hedmark is 'n Noorse provinsie (fylke) wat in die noorde aan Sør-Trøndelag, Oppland in die weste en Akershus in die suide grens. In die ooste grens Hedmark aan Värmland en Dalarna (Swede). Die administratiewe sentrum van Hedmark is Hamar.
Frankie Burke
Frankie Burke (6 Junie 1915 – 7 April 1983) was 'n Amerikaanse akteur. Hy was bekend vir sy rolle in die rolprente Angels with Dirty Faces (1938), Hell's Kitchen (1939), Boys of the City (1940), en East Side Kids (1940).
Mongoolse strandkiewiet
Die Mongoolse strandkiewiet (Charadrius mongolus) is 'n voël en redelike algemene somerbesoeker aan Suider-Afrika se kuswatermassas veral in Mosambiek en die noorde van KwaZulu-Natal. Hulle is ook 'n seldsame besoeker by Langebaan. Die voël is 19 – 21 cm groot en weeg 45 - 90 gram met 'n vlerkspan van 50 cm. Die streeksbevolking is minder as 'n 1 000 voëls. In Engels staan die voël bekend as die Lesser sand plover, of ''Mongolian plover.
Coenie de Villiers
Coenraad Grabe (Coenie) de Villiers (op 11 Oktober 1956 in Bloemfontein gebore) is ’n bekende Afrikaanse komponis en sanger. Hy is as klassieke pianis opgelei, maar het ook 'n kwalifikasie in die mediawese verwerf.
De Villiers het in die 1980's en 1990's hoofsaaklik in Ciprus gewoon voordat hy na Suid-Afrika teruggekeer het. Hy was ook televisieaanbieder van Kwêla op KykNET.
Boy George
Lewensloop
George Alan O'Dowd is op 14 Junie 1961 in Eltham, Londen gebore. Hy het in 'n groot Ierse werkersklas-familie grootgeword.
In die 1980's verwerf hy bekendheid as die hoofsanger van die musiekgroep Culture Club. Hy lewer sy grootste treffers saam met die groep, waaronder Do You Really Want to Hurt Me?, Time en Church Of The Poison Mind. Sy enkelspeler van 1983, Karma Chameleon, het die bes verkoopte snit in lande soos Engeland geword.
Ná die aanvang van sy solo-loopbaan was hy vir 'n tyd die leier van die Jesus Loves You-groep, waarna hy sy sololoopbaan voortgesit het. Hy bring die meeste van sy album as solo-kunstenaar uit, met verskeie treffers, waarvan Everything I own uit 1987 die grootste was.
Hy was ook 'n professionele platejoggie (DJ) en het 'n reeks gemengde musiek-albums uitgebring. Hy het ook saam met verskeie kunstenaars gewerk, insluitende Antony and the Johnsons, Faithless, Sash! en Erick Morillo.
In 2009 het hy vier maande van 'n vyftien-maande vonnis vir die aanranding en gevangehouding van 'n manlike metgesel uitgedien.
Hermosillo
Hermosillo (Spaans: [eɾmoˈsiʎo], voorheen Santísima Trinidad del Pitic en Presidio del Pitic) is die hoofstad en grootste stad van die noordwestelike Meksikaanse deelstaat Sonora en is op 18 Mei 1700 deur Spanjaarde onder die conquistador Juan Bautista Escalante gestig. Die stad het 'n bevolking van 715 061 en van 784 322 in die metropolitaanse gebied in 2010 gehad en het 'n oppervlakte van 14 880,2 km².
Die leeu van Punda Maria
Die Leeu van Punda Maria is 'n Afrikaanse rolprent wat in 1954 uitgereik is. Dit was een van regisseur Gerrie Snyman se bekendste rolprente, wat hy op 16mm film geskiet het.
Boy George
Lewensloop
Sy eerste biografie, Take It Like a Man is deur Spencer Bright geskryf en in 1995 deur Harper Collins gepubliseer. Dit was 'n topverkoper in die Verenigde Koninkryk gewees. Sy tweede biografie, Straight is deur Paul Gorman geskryf en in 2005 deur Century gepubliseer.
Hermosillo
In 1828 is die stad ná die generaal en vegter vir onafhanklikheid José María González de Hermosillo vernoem. Tydens die Meksikaanse Rewolusie het Hermosillo vir 'n paar maande as hoofstad van Meksiko en setel van die kabinet van Venustiano Carranza gedien.
Sedert die stigting van die NAFTA saam met Kanada en die VSA op 1 Januarie 1994 het die stad 'n ekonomiese groei ervaar, veral deur Amerikaanse en Meksikaanse maatskappye.
Die leeu van Punda Maria
Punda Maria is die mees noordelike ruskamp in die Krugerwildtuin. Die kamp is oorspronklik in 1919 as 'n veldwagterspos gebou. Dit is in 1933 in 'n ruskamp omskep.
Columba van Iona
Sint Columba van Iona, (* 7 Desember 521 in Gartan, Ierland; † 9 Junie 597 op die eiland Iona, Skotland) ook bekend as Colum Cille (['xolumʴ 'çiLʴe], Oud-Iers, "Duif van die kerk"), Colm Cille (Iers-Gaelies), Calum Cille (Skots-Gaelies) en Kolban of Kolbjørn (Oudnoors, "Swart Beer"), Skotland, was 'n Ierse monnik en sendeling wat in die vroeë middeleeue sendingwerk by die inheemse bevolking van Skotland, die Pikte, gedoen het. Hy word as een van die "drie beskermhere" en "twaalf apostels van Ierland" beskou.
Nordland
Nordland is 'n Noorse provinsie (fylke) wat in die noorde aan Troms og Finnmark en Trøndelag in die suide grens. In die ooste grens die provinsie aan Norrbotten en Västerbotten, twee provinsies van Swede. In die weste het Nordland 'n kuslyn aan die Noorse See en die Atlantiese Oseaan. Nordland bestaan uit die streke Helgeland, Salten, Lofoten, Ofoten en Vesterålen. Die Arktiese Sirkel loop deur die provinsie. Die administratiewe sentrum van Nordland is Bodø.
Age of Empires III
Age of Empires III of Age of Empires 3 (verkort na AoE3) is 'n rekenaarspeletjie wat deur Ensemble Studios ontwikkel en deur Microsoft uitgegee is. Dit is die derde speletjie in die Age of Empires-reeks, en die vierde in die Age-reeks. Die speletjie staan uit bo dié voor hom in die reeks deurdat hy kenmerkend beter grafiese eienskappe besit. Age of Empires III is 'n RTS-speletjie (Engelse afkorting vir Real-time Strategy), wat beteken dat die persoon in beheer amper soos 'n tipe van 'n god beheer het oor wat in die denkbeeldige wêreld op die rekenaar aangaan, en waar hy of sy baie mense se bewegings beheer en groot stede bou. Die era waarin Age of Empires III geset is, is tussen 1500 tot 1860 en dit handel uitsluitlik oor die ontdekking en die kolonialisering van die Amerikas.
Joy Nichols
Joy Nichols (17 Februarie 1925 – 23 Junie 1992) was 'n Australiese aktrise. Sy was bekend vir haar rolle in die rolprente A Yank in Australia (1942), Pacific Adventure (1946), Not So Dusty (1956), en A King in New York (1957).
Age of Empires III
Spesifikasies
Omdat die speletjie redelik nuut is (dit is in November 2005 uitgegee), loop dit die beste op rekenaars met goeie spesifikasies, alhoewel die speletjie steeds op stadiger rekenaars sal loop. Age of Empires III is slegs vervaardig vir gebruik op Microsoft Windows XP, alhoewel dit op Windows 2000 kan loop, indien die gebruiker ál die lêers en vouers van 'n XP-rekenaar, waarop die speletjie geïnstalleer is, oorkopieer na die Windows 2000-rekenaar. Die speletjie word uitgegee op drie laserskywe. Die minimum spesifikasies vir Age of Empires III is 'n sentrale verwerker van 1 400 MHz, lukrake toegangsgeheue van 256 MG en 2 GG oop spasie op 'n hardeskyf.
1916
Die jaar 1916 was 'n skrikkeljaar wat volgens die Gregoriaanse kalender op 'n Saterdag begin het. Dit was die 16de jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad.
Age of Empires III
Spesifikasies
Daar is een uitbreiding al uitgegee, naamlik Age of Empires III: The Warchiefs (Oktober 2006). Die tweede een, getiteld Age of Empires III: The Asian Dynasties, sal in die lente van 2007 uitgegee word. Age of Empires III: The Asian Dynasties sal Oosterse beskawings in die speletjie bring. The Asian Dynasties sal nie deur Ensemble vervaardig word nie, maar eerder deur Big Huge Games - 'n studio wat bekendheid verwerf het met hul gesogte Rise of Nations-speletjie.
Ander Age-speletjies
Hierdie speletjies val almal in die Age-reeks van Esnemble Studios en Microsoft Games.
Lys van regswetenskaplike vakbegrippe
Die artikel bevat 'n lys van regswetenskaplike vakbegrippe. Regswetenskaplike vakbegrippe omvat die terminologie wat deur regspraktisyns in die uitoefening van hulle beroep gebruik word.
Blesbokspruit (Vrystaat)
Die Blesbokspruit is 'n rivier wat in die Vrystaat in Suid-Afrika vloei. Die Blesbokspruit is 'n sytak van die Blomspruit en lê in die opvanggebied van die Vaalrivier.
Laserskyf
'n Laserskyf of kompakskyf (ook in Engels bekend as 'n compact disc, verkort na CD) is 'n plat, ronde skyf wat gebruik word om data, musiek- (oudio CD) of video-opnames (video CD) daarop te stoor. Die deursnee van 'n normale laserskyf is 120 mm, en die gaatjie in die middel is omtrent 15 mm in deursnee.
Aanvanklik is slegs musiek en klank op laserskywe gestoor, maar later is hulle só gemaak dat hulle rekenaarlêers kon stoor op dieselfde manier as wat musiek daarop gestoor is. Na hierdie skywe word verwys as CD-ROMs, wat staan vir die Engelse term Compact Disc - Read Only Memory, wat beteken dat die rekenaar die skyf "lees" deur gebruik te maak van 'n CD-ROM-aandrywer, of enige ander aandrywer wat laserskywe kan lees.
Geskiedenis
Die laserskyf is in 1979 deur Philips en Sony ontwikkel en vir die eerste keer vervaardig.
In 1982 het dié twee ondernemings hul sogenaamde Red Book-standaard vir oudio-laserskywe vasgelê. Volgens hierdie internasionale standaard is laserskywe, wat hulle fisiese stoorvermoë betref, in blokke verdeel. Slegs digitale ja/nee-inligting word met 'n hoë digtheid gestoor. In CD-spelers stuur 'n laser-aftaster 'n straal op die skyf wat juis op twee maniere ("ja of nee") gereflekteer word. In teenstelling met viniel-plate word laserskywe van binne na buite gelees.
Aanvanklik is laserskywe gemaak met 'n deursnee van 30 sentimeter wat in hierdie opsig analoog met viniel-langspeelplate was. Hulle video-stoorvermoë was matig (30 minute), maar meer as groot genoeg vir musiekopnames (13 ure en meer).
Die musiekbedryf was egter ten gunste van kleiner skywe sodat die deursnee van laserskywe uiteindelik twaalf sentimeter beloop het met 'n speeltyd van 74 minute - volgens 'n gewilde moderne mite net genoeg om die dirigent Wilhelm Furtwängler se opvoering van die Negende Simfonie van Ludwig van Beethoven uit die jaar 1951 daarop te stoor.
Aarti Mann
Aarti Mann (gebore 3 Maart 1978) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Danny Collins (2015) en I'll See You in My Dreams (2015), en in die televisiereekse Heroes (2006) en The Big Bang Theory (2007).
Rooistertvylvis
Die Rooistertvylvis (Pervagor janthinosoma) is 'n vis wat voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Redtail filefish. Die onvolwasse visse mag die Oos-Kaap bereik.
Identifikasie
Die vis word tot 14 cm lank. Die voorste gedeelte van die lyf is donkerblou en die agterste helfte is groenbruin. Die stertvin is prominent oranje-rooi van kleur terwyl daar ook 'n swart streep op die kieue deksel is.
Die vis leef in tropiese strandmere en aflandige koraal- en rotsriwwe in water wat 2 tot 20 m diep is. Die vis is gebiedsgebonde en sku; hulle skuil soms die korale. Hulle is meestal ook alleenlopers en kom ook voor in pare. Die vis vreet alge en 'n verskeidenheid klein ongewerweldes.
James Burke (akteur)
James Burke (24 September 1886 – 23 Mei 1968) was 'n Amerikaanse akteur. Hy was bekend vir sy rolle in die rolprente Ruggles of Red Gap (1935), At the Circus (1939), Charlie Chan's Murder Cruise (1940), en The Maltese Falcon (1941).
CasaPound
Naamgewend vir die beweging was die Amerikaanse digter en kritikus Ezra Pound (1885−1972), wat onder meer bekendheid verwerf het as groot bewonderaar van Benito Mussolini en Italiaanse fascisme, en die besette gebou in Rome se armbuurt Esquilino wat na hom CasaPound genoem is. Die kategorisering van CasaPound as neo-fascisties lewer sekere probleme op aangesien die beweging hom afgrens teen tradisionele ver-regse ideologieë, alhoewel aanhangers van CasaPound na hulself as "Fasciste van die derde Millennium" verwys.
Wat die kategorisering van CasaPound bemoeilik, is die propagering van sekere stylelemente en oortuigings, wat aan die Romeinse Ryk, Italiaanse fascisme, avantgarde-futurisme, nonkonformisme en die protesbewegings van 1968 ontleen is, as 'n nuwe fascistiese leefstyl wat die steun van groter dele van die algemene publiek geniet. As 'n teengewig teen linksgesinde alternatiewe subkultuur oefen CasaPound aantrekkingskrag op leerders en studente uit - en word deur tradisioneel linkse groeperings as 'n bedreiging ervaar hoe meer dit oorspronklik linkse politieke tematiek, doelstellings en marxistiese ikone soos Che Guevara oorneem om hulle met moderne estetiek, popkultuur en fascistiese ideologie te kombineer: solidariteit met Tibet, benadeeldes en onderdruktes, stryd teen privatisering, behuisingstekorte en homofobie.
VfR Aalen
VfR Aalen is 'n Duitse sportklub uit Aalen in die deelstaat Baden-Württemberg, veral bekend vir sy sokkerafdeling. Behalwe sokker, het die klub ook afdelings vir tafeltennis, trompoppies en gimnastiek.